Chicago

Chicago on Yhdysvaltojen kolmanneksi suurin kaupunki. Se sijaitsee Keskilännessä, Illinois'n osavaltiossa Michigan-järven etelärannalla.

Tule

 * Chicagon O'Hare on eräs maailman vilkkaimmista lentokentistä.
 * Finnair (American Airlines operoi) lentää suoraan Helsingistä Chigacoon useana päivänä viikossa
 * Pienempi, lähempänä keskustaa oleva Midway käsittää ainoastaan Pohjois-Amerikan sisäisiä lentoja.

Liiku
Chicagon julkisilla kulkuvälineillä on turvallista ja nopeaa matkustaa. Kaupungin sisäinen junaverkosto tunnetaan nimellä El tai L (koska se kulkee maan pinnan yläpuolella, el-evated tracks). Jokaiselta asemalta pitäisi löytyä työntekijä, jonka tehtävänä on neuvoa reittivalinnoissa ym. matkustamiseen liittyvässä. He eivät kuitenkaan voi esimerkiksi vaihtaa rahaa tai myydä lippuja.

Näe

 * Willis Tower  (ent. Sears Tower), on Yhdysvaltain korkein ja maailman seitsemänneksi korkein rakennus. Vuonna 1973 valmistunut, Chicagon skylineä dominoiva Willis Tower on Chicagon tunnetuin maamerkki. Hyvällä säällä Willis Towerista voi nähdä neljä eri osavaltiota (Illinois, Indiana, Michigan ja Wisconsin). Tornin skydeck-näköalatasanne on avoinna vuoden jokaisena päivänä.
 * Navy Pier. Keskustassa, Michigan-järven rannalla sijaitseva laituri valmistui vuonna 1916 ja oli silloin maailman suurin. Laiturialueen muutettaminen nykyisenkaltaiseksi viihdekeskukseksi valmistui vuonna 1994. Laituri toimii myös monien risteilyiden lähtöpaikkana. Navy Pierin alueella on monia käyntikohteita:
 * Maailmanpyörä
 * Eläinkaruselli, jossa on 36 käsin maalattua eläinhahmoa
 * The skyline stage, joka toimii talvisin luistelukenttänä ja kesäisin teatterinäyttämönä
 * Kaksi museota, lasten museo sekä lasimaalauksiin erikoistunut Smith-museo


 * Six Flags Great America, Six Flags -huvipuistoketjuun kuuluva Great America -puisto sijaitsee aivan Chicagon ulkopuolella Gurneen esikaupunkialueella.


 * Field Museum, Chicagon luonnonhistoriallinen museo, joka on yksi maailman arvostetuimpia museoita. Museon kokoelmista löytyy muun muassa Sue, yksi maailman parhaiten säilyneistä Tyrannosaurus Rexin luurangoista.

Osta
Helpoiten shoppailu onnistuu Chicagon Magnificent Mile-lempinimen saaneella ostoskadulla Michigan Avenuella. Magnificent Milen varrelta löytyy niin huippumuotia tarjoavia liikkeitä kuin amerikkalaisia tavarataloja (mm. Bloomingdales ja Saks Fifth Avenue).

Syö
Paikallisia erikoisuuksia:
 * Juustokakku, amerikkalaistyylinen juustokakku saa suomalaiset versiot kalpenemaan.
 * Deep dish pizza, nimensä mukaisesti pizza, jonka kulhonmuotoiseksi leivottu taikina täytetään ääriään myöten eri täytteillä.

Pysy turvassa
Chicago on suurkaupunki, jolla on suurkaupungin ongelmat. Päivisin kaupunki on suureksi osaksi turvallinen, mutta pimeällä kannattaa olla erityisen varovainen. Turvallisinta on pysytellä tutuilla alueilla, joissa on paljon muitakin ihmisiä ja ottaa kulkureitistä etukäteen selvää eksymisen tai eksyneeltä näyttämisen välttämiseksi.

Chicagossa kannattaa varoa myös taskuvarkaita, jotka saattavat iskeä etenkin ruuhka-aikaan julkisissa liikennevälineissä sekä kaduilla.

Ota yhteyttä
Chicagoon soittaminen onnistuu valitsemalla ensin Yhdysvaltain maakoodi (+1), sen jälkeen Chicagon aluekoodi (Loopin alueella 312, muualla 773) ja sen jälkeen numero.

Jatka matkaa
Chicago Chicago Chicago Chicago शिकागो Chicago シカゴ Chicago Chicago Чикаго Chicago wts:Category:Chicago